Politiet arbejder stadig på højtryk for at finde den eller de personer, der affyrede en række skud imod en villa på Aasvej i Vildsund sydøst for Thisted for ti dage siden. Ingen personer kom til skade ved skyderiet, men huset og en sort bil, der holdt foran huset, blev ramt af skuddene. Trods en omfattende efterforskning, har Politiet stadig ikke fået noget gennembrud i sagen. Ifølge Thisted Dagblad efterforsker de i flere retninger og vil fortsat ikke kommentere sagen overfor offentligheden. Politiet efterlyser fortsat vidner, der evt. har bemærket mistænkelige personer eller køretøjer i området. Du kan kontakte politiet på telefon 114.

Referat:
Et hus i Vildsund blev for ti dage siden udsat for skyderi. Politiet efterforsker stadig sagen.